CELEX: 32011R1002
Language: hu
Date: 2011-10-10 00:00:00
Title: A Tanács 1002/2011/EU végrehajtási rendelete ( 2011. október 10. ) az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendelet 12. cikke (1) bekezdésének végrehajtásáról

12.10.2011   
            
            
               HU
            
            
               Az Európai Unió Hivatalos Lapja
            
            
               L 267/1
            
         A TANÁCS 1002/2011/EU VÉGREHAJTÁSI RENDELETE
   (2011. október 10.)
   az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendelet 12. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. április 12-i 359/2011/EU tanácsi rendeletre (1) és különösen annak 12. cikke (1) bekezdésére,
   mivel:
   
               (1)
            
            
               A Tanács 2011. április 12-én elfogadta az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendeletet.
            
         
               (2)
            
            
               Figyelembe véve az emberi jogok folyamatos iráni megsértését, további személyeket kell felvenni a 359/2011/EU rendelet I. mellékletében szereplő, korlátozó intézkedések hatálya alá tartozó személyek, szervezetek és szervek jegyzékébe,
            
         ELFOGADTA EZT A HATÁROZATOT:
   1. cikk
   Az e rendelet mellékletében felsorolt személyeket fel kell venni a 359/2011/EU rendelet I. mellékletében foglalt jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2011. október 10-én.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 100., 2011.4.14., 1. o.
   
      MELLÉKLET
      
         Az 1. cikkben említett személyek jegyzéke
      
      
         Személyek
      
      
                   
               
               
                  Név
               
               
                  Azonosító adat
               
               
                  Indoklás
               
               
                  A jegyzékbe való felvétel időpontja
               
            
                  1.
               
               
                  ABBASZADEH-MESHKINI, Mahmoud
               
               
                   
               
               
                  A Belügyminisztérium politikai igazgatója.
                  A politikai pártok és csoportok tevékenységéről szóló törvény 10. cikke szerinti bizottság elnökeként ő felel a tüntetések és más nyilvános rendezvények engedélyezéséért, valamint a politikai pártok bejegyzéséért.
                  2010-ben felfüggesztette két, Moussavihoz kapcsolható reformpárti politikai párt, az Iszlám Irán Részvételi Front és az Iszlám Forradalom Mudzsahedin Szervezete tevékenységét.
                  2009-től kezdődően folyamatosan és következetesen elutasított miden nem kormányzati eseményt, megtagadva ezáltal a tüntetéshez fűződő alkotmányos jogot, ami számos békés tüntető letartóztatásához vezetett, ez pedig sérti a gyülekezési szabadság jogát.
                  2009-ben megtagadta az ellenzéktől az elnökválasztás kapcsán tartott tüntetéseken meggyilkolt emberek gyászszertatásának megtartására vonatkozó engedélyt.
               
               
                  10.10.2011
               
            
                  2.
               
               
                  AKBARSHAHI Ali-Reza
               
               
                   
               
               
                  A Teheráni Rendőrség parancsnoka.
                  A választásokat követő erőszakos fellépések tanúi által a Human Rights Watch szervezet részére eljuttatott jelentések szerint az általa vezetett rendőri erők törvénytelen erőszakot alkalmaztak a gyanúsítottakkal szemben a letartóztatások és az előzetes fogva tartás során.
                  A teheráni rendőrség 2009 júniusában részt vett a teheráni egyetemi kollégiumokkal szembeni rajtaütésekben, amelyek során egy iráni madzslisz bizottság szerint több mint 100 diák sérült meg a rendőrség és a Baszidzs akciói nyomán.
               
               
                  10.10.2011
               
            
                  3.
               
               
                  AKHARIAN Hassan
               
               
                   
               
               
                  A karadzsi Radzsaishar börtön 1-es körletének igazgatója.
                  Több korábbi fogvatartott is beszámolt az általa alkalmazott kínzásról, valamint arról, hogy parancsot adott annak megakadályozására, hogy a foglyok orvosi ellátásban részesüljenek. A Radzsaishar börtön egyik említett fogvatartottja beszámolójának átirata szerint az őrök Akharian tudtával valamennyien durván bántalmazták őt.
                  Bejelentés érkezet továbbá legalább egy fogvatartottnak – Mohsen Beikvandnak – az Akharian igazgatósága alatt bekövetkezett haláláról.
               
               
                  10.10.2011
               
            
                  4.
               
               
                  AVAEE Seyyed Ali-Reza (más néven: AVAEE Seyyed Alireza)
               
               
                   
               
               
                  A teheráni bírói testület elnöke.
                  A teheráni bírói testület elnökeként felelős az emberi jogok megsértésért, önkényes letartóztatásokért, a fogvatartottak jogainak megtagadásáért és a kivégzések számának növekedéséért.
               
               
                  10.10.2011
               
            
                  5.
               
               
                  BANESHI Jaber
               
               
                   
               
               
                  Sirázi ügyész.
                  Felelős a halálbüntetés túlzott és egyre terjedő alkalmazásáért, mivel már több tucat halálbüntetést kiszabott. Ügyész a 2008-as sirázi pokolgépes merénylet ügyében, amelyet a rezsim arra használt fel, hogy számos ellenfelét halálra ítélje.
               
               
                  10.10.2011
               
            
                  6.
               
               
                  FIRUZABADI Dr Seyyed Hasan vezérőrnagy (más néven: FIRUZABADI Dr Seyed Hassan vezérőrnagy; FIROUZABADI Dr Seyyed Hasan vezérőrnagy; FIROUZABADI Dr Seyed Hassan vezérőrnagy)
               
               
                  Születési hely: Meshed.
                  Születési idő: 1951.2.3.
               
               
                  Az iráni fegyveres erők vezérkari főnöke, valamint a Legfelsőbb Nemzeti Biztonsági Tanács tagja.
                  A legfelsőbb katonai parancsnok, az ő irányítása alatt áll valamennyi katonai hadosztály és politika, az Iszlám Forradalmi Gárdát és a rendőrséget is beleértve. A hivatalos parancsnoki lánc alapján az ő parancsnoksága alatt lévő erők brutális erőszakot alkalmaztak békés tüntetőkkel szemben, valamint tömeges letartóztatásokat hajtottak végre.
               
               
                  10.10.2011
               
            
                  7.
               
               
                  GANJI Mostafa Barzegar
               
               
                   
               
               
                  Komi főügyész.
                  Komban bűnelkövetők tucatjainak az önkényes letartóztatásáért és a velük szembeni rossz bánásmódért felelős. Közreműködik a megfelelő eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához, aminek következtében az év eleje óta ugrásszerűen megnőtt a kivégzések száma.
               
               
                  10.10.2011
               
            
                  8.
               
               
                  HABIBI Mohammad Reza
               
               
                   
               
               
                  Iszfahán helyettes ügyésze.
                  Részt vett a vádlottak számára a tisztességes eljárást megtagadó eljárásokban – ilyen volt például a 2011 májusában azt követően kivégzett Abdollah Fathi ügye, hogy Habibi a 2010. márciusi tárgyalásán figyelmen kívül hagyta a meghallhatáshoz való jogát és a mentális egészségi állapotát.
                  Közreműködik tehát a megfelelő eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához, aminek következtében az év eleje óta ugrásszerűen megnőtt a kivégzések száma.
               
               
                  10.10.2011
               
            
                  9.
               
               
                  HEJAZI Mohammad
               
               
                  Születési hely: Iszfahán
                  Születési idő: 1956
               
               
                  Az Iszlám Forradalmi Gárda Sarollah hadtestjének vezetője, a Baszidzs korábbi vezetője.
                  A Sarollah központi szerepet töltött be a választásokat követő erőszakos fellépésekben.
                  Mohammad HEJAZI volt a szerzője annak a 2009. június 26-án kelt, az Egészségügyi Minisztériumnak címzett levélnek, amely megtiltotta, hogy nyilvánosságra hozzák a választásokat követő események során megsérült, illetve kórházba került személyekre vonatkozó dokumentumokat és egészségügyi dokumentációt, ami arra enged következtetni, hogy valamit el akarnak leplezni.
               
               
                  10.10.2011
               
            
                  10.
               
               
                  HEYDARI Nabiollah
               
               
                   
               
               
                  Az Iráni Repülőtéri Rendőrség vezetője.
                  2009 júniusától kezdve kulcsszerepe volt azon iráni tüntetőknek az Imam Khomeini Nemzetközi Repülőtéren (a nemzetközi zónát is beleértve) történő letartóztatásában, akik az erőszakos cselekmények kezdetét követően megpróbálták elhagyni az országot.
               
               
                  10.10.2011
               
            
                  11.
               
               
                  JAVANI Yadollah
               
               
                   
               
               
                  Az Iszlám Forradalmi Gárda politikai osztályának vezetője. Ő volt az egyik első magas rangú tisztviselő, aki kérte Moussavi, Karroubi és Khatami letartóztatását.
                  Több alkalommal is támogatta az erőszaknak és a durva vallatási technikáknak a választásokat követő tüntetések részvevőivel szemben történő alkalmazását (a TV által rögzített vallomások alátámasztása céljából), így többek között az Iszlám Forradalmi Gárda és a Baszidzs részére készített kiadványokban utasítást adott a rendszer bírálóival szembeni törvénytelen rossz bánásmódra.
               
               
                  10.10.2011
               
            
                  12.
               
               
                  JAZAYERI Massoud
               
               
                   
               
               
                  Az iráni fegyveres erők vezérkari főnökének a kulturális ügyekkel foglalkozó helyettese (más néven Államvédelmi Propagandahivatal).
                  A vezérkari főnök helyetteseként tevékenyen részt vett a tüntetések leverésében. Egy a Kajhannak adott interjúban figyelmeztetett, hogy Iránon belül és kívül már számos tüntetőt azonosítottak, akikkel szemben a megfelelő időben meg fogják tenni a szükséges lépéseket. Nyíltan sürgette a külföldi média irodáival és az iráni ellenzékkel szembeni kemény fellépést. 2010-ben arra kérte a kormányt, hogy hozzon szigorúbb törvényeket a külföldi médiával együttműködő irániakkal szemben.
               
               
                  10.10.2011
               
            
                  13.
               
               
                  JOKAR Mohammad Saleh
               
               
                   
               
               
                  A Baszidzs tanulói szervezetének parancsnoka.
                  E minőségében tevékenyen részt vett az iskolákban és egyetemeken zajló tüntetések elfojtásában, valamint az aktivisták és újságírók bírósági eljárás nélküli fogva tartásában.
               
               
                  10.10.2011
               
            
                  14.
               
               
                  KAMALIAN Behrouz
               
               
                  Születési hely: Teherán
                  Születési idő: 1983
               
               
                  Az Iszlám Forradalmi Gárdával kapcsolatban álló „Ashiyane” számítógépes csoport vezetője.
                  A Behrouz Kamalian által alapított „Ashiyane” Digital Security nevű csoport felelős a belföldi ellenzőkkel és reformpártiakkal, valamint a külföldi intézményekkel szembeni intenzív internetes támadásokért. A Forradalmi Gárda Számítógépes Bűnözés Elleni Parancsnokságának internetes honlapja 2009. június 21-én közzétette több személynek az állítólag a választásokat követő tüntetéseken készült arcképét, amelyekhez csatoltan az a felhívás volt olvasható, hogy az irániak „azonosítsák a lázadókat”.
               
               
                  10.10.2011
               
            
                  15.
               
               
                  KHALILOLLAHI Moussa (más néven: KHALILOLLAHI Mousa)
               
               
                   
               
               
                  Tebrizi ügyész.
                  Részt vesz Sakineh Mohammadi-Ashtiani ügyében, számos alkalommal megtagadta a szabadlábra helyezését; közreműködik a megfelelő eljáráshoz való jog súlyos megsértésében.
               
               
                  10.10.2011
               
            
                  16.
               
               
                  MAHSOULI Sadeq (más néven: MAHSULI, Sadeq)
               
               
                  Születési hely: Urmia (Irán)
                  Születési idő: 1959/60
               
               
                  Belügyminiszter 2009 augusztusáig. Belügyminiszterként Mahsoulinak hatalma volt valamennyi rendőri erő, belügyminisztériumi biztonsági ügynök és titkosrendőr felett.
                  Az irányítása alatt álló erők hajtották végre 2009. június 14-én a Teheráni Egyetem kollégiumaival szembeni támadásokat, valamint ők kínozták meg a diákokat a minisztérium alagsorában (az alagsor hírhedt 4. szintjén). Más tüntetők a rendőrség által Mahsouli irányítása mellett működtetett Kahrizak börtönben szenvedtek súlyos visszaéléseket.
               
               
                  10.10.2011
               
            
                  17.
               
               
                  MALEKI Mojtaba
               
               
                   
               
               
                  Kermanshahi ügyész. Felelős a halálos ítéletek számának drámai növekedéséért, 2010. január 3-án például Maleki bíró vádemelését követően egy nap leforgása alatt hét személyt akasztottak fel a kermanshahi központi börtönben.
                  Felelős ezért a halálbüntetés túlzott és egyre terjedő alkalmazásáért.
               
               
                  10.10.2011
               
            
                  18.
               
               
                  OMIDI Mehrdad
               
               
                   
               
               
                  Az iráni rendőrség számítógépes bűnözéssel foglalkozó osztályának a vezetője.
                  Felelős az internetet használó több ezer reformpártival és politikai ellenféllel szembeni vizsgálatokért és vádemelésekért. Felelős ezért a törvényes jogaik – többek között a véleménynyilvánítás szabadsága – védelmében szót emelő személyekkel szembeni, az emberi jogokat súlyosan megsértő kemény fellépések irányításáért.
               
               
                  10.10.2011
               
            
                  19.
               
               
                  SALARKIA Mahmoud
               
               
                   
               
               
                  A teheráni főügyész büntetés-végrehajtási ügyekkel foglalkozó helyettese.
                  Közvetlenül felelős az ártatlan, békés tüntetőkkel és aktivistákkal szemben kiadott számos letartóztatási parancsért. Az emberijog-védők beszámolói szerint jóformán valamennyi letartóztatott személyt – az ő utasítása alapján – minden érintkezési lehetőségtől elzárva (nem léphetnek kapcsolatba az ügyvédjükkel és a családjukkal), vádemelés nélkül tartják fogva változó hosszúságú ideig, gyakran olyan körülmények között, hogy az erőszakos eltűnésnek is tekinthető. A családjukat gyakran nem is értesítik a letartóztatásról.
               
               
                  10.10.2011
               
            
                  20.
               
               
                  SOURI Hojatollah
               
               
                   
               
               
                  Az Evin börtön vezetőjeként felelős a börtönben történő olyan súlyos emberi jogi visszaélésekért, mint például a verés, a lelki terror vagy a nemi erőszak.
                  Különböző források egybehangzó állítása szerint a kínzás általános gyakorlatnak számít az Evin börtönben. A 209. körletben számos aktivistát tartanak fogva a hatalmon lévő kormánnyal szembeni békés tevékenységeik miatt.
               
               
                  10.10.2011
               
            
                  21.
               
               
                  TALA Hossein (más néven: TALA Hosseyn)
               
               
                  Az iráni dohányipari vállalat (Iranian Tobacco Company) vezetője.
               
               
                  Teherán tartomány főkormányzójának („Farmandar”) helyettese 2010 szeptemberéig, felelősség terheli különösen a rendőri erők beavatkozásáért és ezáltal a tüntetésekkel szembeni kemény fellépésekért.
                  2010 decemberében kitüntetésben részesült a választásokat követő kemény fellépésekben játszott szerepéért.
               
               
                  10.10.2011
               
            
                  22.
               
               
                  TAMADDON Morteza (más néven: TAMADON Morteza)
               
               
                  Születési hely: Shahr-e Kord–Iszfahán
                  Születési idő: 1959
               
               
                  Teherán tartomány főkormányzója, továbbá Teherán tartomány közbiztonsági tanácsának a vezetője.
                  Kormányzóként, valamint Teherán tartomány közbiztonsági tanácsának vezetőjeként általános felelősség terheli minden elnyomó tevékenységért, beleértve a politikai tüntetések 2009 júniusa óta zajló leverését. Arról ismert, hogy személyesen vett részt Karroubi és Moussavi ellenzéki vezetők zaklatásában.
               
               
                  10.10.2011
               
            
                  23.
               
               
                  ZEBHI Hossein
               
               
                   
               
               
                  Az iráni főügyész helyettese.
                  A választásokat követő tüntetésekkel kapcsolatos számos bírósági ügyben jár el.
               
               
                  10.10.2011
               
            
                  24.
               
               
                  BAHRAMI Mohammad-Kazem
               
               
                   
               
               
                  A fegyveres erők igazságszolgáltatási ágának vezetője.
                  Közreműködik a békés tüntetőkkel szembeni kemény fellépésekben.
               
               
                  10.10.2011
               
            
                  25.
               
               
                  HAJMOHAMMADI Aziz
               
               
                   
               
               
                  Korábban az evini bíróság első ügyosztályának bírája, jelenleg Teherán tartomány büntetőbírósága 71. részlegének bírája.
                  A tüntetőkkel szemben indított eljárások közül többel is foglalkozott, például Abdol-Reza Ghanbari tanár ügyével, akit politikai tevékenysége miatt 2010 januárjában letartóztattak és halálra ítéltek. Az Evini Elsőfokú Bíróság nemrégiben jött létre az evini börtön falai között, létrehozását Jafari Dolatabadi 2010 márciusában a védelmébe vette. E börtönben egyes vádlottakat elkülönítve tartanak, rossz bánásmódban részesítenek és hamis tanúvallomásokra kényszerítenek.
               
               
                  10.10.2011
               
            
                  26.
               
               
                  BAGHERI Mohammad-Bagher
               
               
                   
               
               
                  Dél-Horászán tartomány igazságszolgáltatásának a bűnmegelőzéssel megbízott helyettes vezetője.
                  Azon a 140 halálos ítéleten túl, amelyek 2010 márciusa és 2011 márciusa között történt végrehajtását 2011 júniusában elismerte, ugyanezen időszakban Dél-Horászán tartományban további kb. száz kivégzésre került titokban sor, amelyekről sem az ügyvédeket, sem a családokat nem értesítették.
                  Közreműködött tehát a megfelelő eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához.
               
               
                  10.10.2011
               
            
                  27.
               
               
                  BAKHTIARI Seyyed Morteza
               
               
                  Születési hely: Meshed (Irán)
                  Születési idő: 1952
               
               
                  Igazságügy-miniszter, korábban Iszfahán főkormányzója és az Állami Börtönök Szervezetének igazgatója (2004 júniusáig).
                  Igazságügy-miniszterként kulcsszerepet játszott az iráni diaszpóra fenyegetésében és zaklatásában azáltal, hogy bejelentette egy olyan különleges bíróság felállítását, amely kizárólag az országhatárokon kívül élő irániakkal kapcsolatos ügyekkel foglalkozik. A teheráni ügyész erőfeszítései nyomán az elsőfokú bíróság és a fellebbviteli bíróság két részlege, valamint az ítélőbíróságok számos részlege kapta feladatául a külföldön élőkkel kapcsolatos ügyek intézését.
               
               
                  10.10.2011
               
            
                  28.
               
               
                  HOSSEINI Dr Mohammad (más néven: HOSSEYNI, Dr Seyyed Mohammad; Seyed, Sayyed és Sayyid)
               
               
                  Születési hely: Rafszandzsán, Kermán tartomány
                  Születési idő: 1961
               
               
                  2009 szeptemberétől kulturális és iszlámügyi miniszter.
                  A Forradalmi Gárda volt tagja, közreműködik az újságírókkal szembeni kemény fellépésekben.
               
               
                  10.10.2011
               
            
                  29.
               
               
                  MOSLEHI Heydar (más néven: MOSLEHI Heidar; MOSLEHI Haidar)
               
               
                  Születési hely: Iszfahán (Irán)
                  Születési idő: 1956
               
               
                  Titkosszolgálati miniszter.
                  A Titkosszolgálati Minisztérium az irányítása alatt folytatta a tüntetők és a rendszer bírálói önkényes fogva tartásának és üldözésének általános gyakorlatát. A Titkosszolgálati Minisztérium továbbra is fenntartja a 209. körletet, ahol számos aktivistát tartanak fogva a hatalmon lévő kormánnyal szembeni békés tevékenységeik miatt. A Titkosszolgálati Minisztérium vallatói a 209. körletben a foglyokkal szemben verést, lelki terrort és nemi erőszakot alkalmaztak. Titkosszolgálati miniszterként Moslehit felelősség terheli a tapasztalható visszaélésekért.
               
               
                  10.10.2011